


Z A P I S N I K
19. sjednice Vijeća MO “Nadbiskup Antun Bauer“
održane dana 26. listopada 2022. g. s početkom u 19.00 sat  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Zlatan Krajina, Ante Barišić i Goranka Tropčić Zekan. 
Predsjednica Vijeća MO pozdravlja sve prisutne i konstatira da su nazočna četiri člana/članice Vijeća od pet, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 18. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 18. sjednice Vijeća MO.
Predsjednica Vijeća predlaže uvrštenje novih točaka, tj. dopunu predloženog Dnevni red, te otvara raspravu o novo izmijenjenom Dnevnom redu 19. sjednice Vijeća MO, konstatirajući pri tome da su svi Vijećnici dobili i dopunske materijale na svoju mail adresu. Vijeća jednoglasno, bez rasprave, donosi sljedeći

                                                                 DNEVNI  RED
1. Program građenja komunalne infrastrukture na području Grada Zagreba u 2023.
2. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
3. Plan malih komunalnih akcija MO „Nadbiskup Antun Bauer“ u 2023.
4. Očitovanje Gradskog zavoda za zaštitu spomenika kulture i prirode o klupama u Parku fra Grge Martića
5. Zeleni otoci i novosti u prikupljanju otpada
6. Pitanja, prijedlozi, razno


Ad 1. Program građenja komunalne infrastrukture na području Grada Zagreba u 2023. – mišljenje, traži se
Predsjednica je upoznala članove Vijeća o Programu građenja komunalne infrastrukture na području Grada Zagreba u 2023. Svi članovi vijeća su dobili materijale, te se nakon kraće rasprave krenulo glasati. 
Svi prisutni članovi vijeća daju pozitivno mišljenje na Program građenja komunalne infrastrukture na području Grada Zagreba u 2023. godini.
ZAKLJUČAK
o  Programu građenje komunalne infrastrukture na području 
Grada Zagreba u 2023.

1. Vijeće Mjesnog odbora „Nadbiskup Antun Bauer“ daje pozitivno mišljenje na Program građenja komunalne infrastrukture na području Grada Zagreba u 2023.

        2. Ovaj će zaključak biti dostavljen Vijeću Gradske četvrti Donji grad na daljnje   
           postupanje.

Ad 2. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. – mišljenje, traži se
Predsjednica je upoznala članove Vijeća o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. Svi članovi vijeća su dobili materijale, te se nakon kraće rasprave krenulo glasati. 
Svi prisutni članovi vijeća daju pozitivno mišljenje na Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godini.



ZAKLJUČAK
o  Programu održavanja javnih prometnih površina, građevina i uređaja   javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.


1. Vijeće Mjesnog odbora „Nadbiskup Antun Bauer“ daje pozitivno mišljenje na  Program održavanja javnih prometnih površina, građevina i uređaja   javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

            2. Ovaj će zaključak biti dostavljen Vijeću Gradske četvrti Donji grad na daljnje   
           postupanje.


Ad 3. Plan Malih komunalnih akcija MO „Nadbiskup Antun Bauer“ u 2023. godini – donošenje Zaključka
Članovi Vijeća informirani su o Prijedlogu Plana malih komunalnih akcija za 2023. godinu. Plan malih komunalnih akcija za 2023. godinu je razmotren i nakon kraće rasprave jednoglasno je podržan i prihvaćen. 

Plan malih komunalnih akcija
Mjesnog odbora ''Nadbiskup Antun Bauer'' u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Nadbiskup Antun Bauer'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 25.080,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	8.830,00 eura

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	16.250,00 eura

	Ukupno
	25.080,00 eura



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 6.253 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 14.147 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 11.375,00 eura za asfalterski program i
	- 30 % ili 4.875,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2023.


Ad 4. Očitovanje Gradskog zavoda za zaštitu spomenika kulture i prirode o  klupama u Parku fra Grge Martića – donošenje Zaključka
Članovi vijeća raspravljali su o Očitovanju Gradskog zavoda za zaštitu spomenika kulture i prirode o klupama u Parku fra Grge Martića. Očitovanjem se traži da se zamjeni vrsta klupe postavljena u Parku, te da se izvede adekvatno opločenje, jer je postavljena klupa za dojenje neusklađena s postojećim klupama, te je postavljena bez prethodnog odobrenja Zavoda. 
Članovi vijeća suglasni su da se klupa gotovo nikada ne koristi za potrebe dojenja (ili prematanja). Samo jednom je jedna Vijećnica vidjela klupu u funkciji, dok ostali Vijećnici nisu nikada vidjeli da bi se klupa koristila za predviđenu namjenu.
Nakon kraće rasprave, prisutni članovi Vijeća su jednoglasno zaključili da je potrebno postupiti prema traženju Gradskog zavoda za zaštitu spomenika kulture i prirode. 
Napominjemo da ukoliko u proračunu za 2022. godinu nema dovoljno novaca da se izvede traženo opločenje i postavi nova klupa tipa „Stari Zagreb“, isto se može planirati za slijedeću godinu (2023.), a sada se može samo ukloniti sporna klupa za dojenje. 

ZALJUČAK
o Očitovanju Gradskog zavoda za zaštitu spomenika kulture i prirode (Klasa 612-02/22-005/97; Ur.broj: 251.14.06/001-22-2) od 24.06.2022.
      I.     Vijeće MO „Nadbiskup Antun Bauer“   jednoglasno podržava da se postupi sukladno preporuci iz Očitovanja Gradskog zavoda za zaštitu spomenika kulture i prirode kojom se preporuča zamjena klupe za dojenje parkovnom klupom tip „Stari Zagreb“ i izvedba površine oko klupe opločenjem istovjetnim lomljenim kamenom kojim su obrađene sve površine uz klupe u Parku fra Grge Martića.


Ad 5. Zeleni otoci i novosti u prikupljanju otpada
Članovi vijeća raspravljali su o novom sustavu prikupljanja otpada na području MO, te je zaključeno da je situacija nešto bolja, ali da će zasigurno trebati vremena da se svi uhodaju, što uključuje i Čistoću, ali i sugrađane. Zeleni otok na križanju Lopašićeve i Bulićeve je jedan od najčešće korištenih zelenih otoka na području našeg MO, ali i šire, te je zaista potrebno često, gotovo svakodnevno pražnjenje plastike i papira. 
Predsjednica je istaknula da svakodnevno viđa stanovnike drugih MO koji donose smeće na taj Zeleni otok jer im je jednostavno zgodnije ili im je usput. To je naravno njihovo legitimno pravo, samo time ističemo da se taj Zeleni otok ubrzanije puni od ostalih u okolici.
Preko puta tog Zelenog otoka – dakle u Bulićevoj ulici na križanju s Lopašićevom nalaze se i tri spremnika za miješani komunalni otpad. Vjerujemo da se radi o spremnicima Restorana Noel. Obzirom da se nalaze na javnoj površini, nisu ni na koji način zaštićeni ili zaključani, u njih i oko njih građani odbacuju otpad različitih vrsta. Isto se događa i u Martićevoj ulici na križanju s Tomašićevom gdje se nalazi zaključani spremnik pravne osobe koja ima trgovinu Mangia i pravne osobe pekarnice Dubravica. Obzirom da spremnici stoje na javnoj površini, građani odlažu sve vrste otpada u/oko njih i stalno se stvara smetlište. Također nam se građani obraćaju s molbom da se „taj zeleni otok“ nadopuni s ostalim spremnicima. Dakle, stvara se potpuno pogrešna slika, te smo mišljenja da taj problem treba ozbiljno shvatiti. Ako su uklonjeni spremnici koje su koristili građani / fizičke osobe, nema nikakvog razloga da se ne uklone i spremnici koje koriste pravne osobe. 
Mišljenja smo da je jedino rješenje da se svi spremnici uklone s javnih površina, stoga tražimo da se svi spremnici za otpad (neovisno o vrsti otpada) koje koriste pravne osobe uklone sa javnih površina! 

Ad 6. Pitanja, prijedlozi, razno
Članovi vijeća raspravljali su o primjedbama i prijedlozima građana koje redovito dobivamo (pisanim ili usmenim putem). Zadnji dopis dobiven je od anonimnog sugrađana koji se potpisao kao Marko Marko u kojem gospodin iznosi niz primjedbi i prijedloga. Nakon kraće rasprave, zaključili smo da naš sugrađanin Marko Marko ima dobri ideja i posve opravdanih primjedbi s kojima se uglavnom i mi vijećnici slažemo. Dogovoreno je da ćemo gospodinu ukratko odgovoriti na način da mu zahvalimo, te ga ujedno zamoliti da potakne i svoje prijatelje i susjede na aktivnije sudjelovanje u mjesnoj samoupravi. Dio njegovih prijedloga biti će stavljen na Dnevni red slijedeće sjednice, o čemu će gospodin također biti obaviješten.


Sjednica je završila u 20.30 sati.
Zapisnik vodila: Goranka Tropčić Zekan
KLASA:  024-08/22-003/2146
URBROJ: 251-13-11-1/004-22-02
Zagreb, 26.10. 2022.

									               Predsjednica
                                                                                                       MO „Nadbiskup Antun Bauer“

